Tomb Raider (film). Tomb Raider 2018-yilda ekranlarga chiqarilgan jangari-sarguzasht janrdagi AQSh filmidir. Metro-Goldwyn-Mayer, Warner Bros. Pictures, GK Films va Square Enix studiyalari tomonidan ishlangan. Film rejissori — Roar Uthaug. Ssenariy mualliflari Geneva Robertson-Dworet va Alastair Siddons, Evan Daugherty va Robertson-Dworet yozgan hikoyaga asoslanishgan. Film gʻoyasi 2013-yilda chiqarilgan shu nomli videooʻyinga asoslangan. Kartina "Tomb Raider" filmlar seriyasidagi uchinchi filmdir. Film bosh qahramoni otasining nega yoʻqolib qolganini aniqlash maqsadida xatarli sayohatga yoʻl olgan Lara ismli qiz boʻlib, bu personaj Alicia Vikander tarafidan jonlantirilgan. "Tomb Raider" filmi premyerasi Birlashgan Qirollikda 14-noyabr 2018-yilda, AQShda esa 16-noyabr 2018-yilda boʻldi. Kinoteatrlarda RealD 3D, IMAX 3D, IMAX va 4DX formatlarida namoyish etildi. Film tanqidchilar tomonidan aralash baholandi. Rollarda. Oʻzbekcha dublyaj. Film oʻzbek tiliga „Favvora“ film studiyasi tomonidan oʻgirilgan. Bundan tashqari, tarjimon — Firdavs Xoʻjayev, dublyaj va ovoz rejissori — Jamshid Tangliberdiyev, montaj ustasi — Hamidulla Latipov, texnik xodim — Muhammadali Rashidov, muharrir — Baxtiyor Karimov.